Μάικλ Τζένκινς

Ο Μάικλ Τζένκινς, γεννημένος στις 6 Σεπτεμβρίου 1986, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.

Καριέρα
Ο Τζένκινς σπούδασε στο πανεπιστήμιο του Γουίνθροπ από το 2004 ως το 2008, παίζοντας συνολικά σε 133 αγώνες. Στις δύο τελευταίες σεζόν του αγωνίστηκε ως βασικός, σημειώνοντας 14,8 και 13,9 πόντους αντίστοιχα.

Ξεκίνησε την επαγγελματική του καριέρα στους Όλμπανι Πατρούνς για το CBA, όντας # 1 στο ντραφτ του πρωταθλήματος. Μετά από τρεις συμμετοχές αποχώρησε από την ομάδα και τον Φεβρουάριο του 2009 υπέγραψε στην Μπούντουτσνοστ, όπου κατέκτησε το νταμπλ στο Μαυροβούνιο.ADRIATIC LEAGUE 12/02/2009, Buducnost signed youngster Jenkins

Το 2009-10, φόρεσε την φανέλα των Τάιγκερς Τούμπινγκεν, κατακτώντας την δωδέκατη θέση στο πρωτάθλημα Γερμανίας,GERMANY 25/06/2009, Tigers sign Jenkins πριν συνεχίσει για δύο χρόνια στο Βέλγιο, αρχικά με την Λιέζ Μπασκέτ, μέχρι τον Ιανουάριο του 2011, και στην συνέχεια με την Όπτιμα Γκεντ για την σεζόν 2011-12.BELGIUM 02/09/2011, Michael Jenkins moves to Optima Gent

Το καλοκαίρι του 2012, μετακόμισε στην Ιταλία και την Μπρέσια, αγωνιζόμενος στην Α2 Ιταλίας.08/09/2012, Brescia officially adds Michael Jenkins Στις 12 Ιουλίου 2013, συνέχισε με την φανέλα της Καντού, σημειώνοντας 11,4 πόντους σε 16 παιχνίδια του Eurocup και 9,9 πόντους σε 32 παιχνίδια του ιταλικού πρωταθλήματος.SERIE A 12/07/2013, Pallacanestro Cantù signs Michael Jenkins

Τον Ιούλιο του 2014, συμμετείχε στο NBA Summer League με την ομάδα των Μπρούκλιν Νετς, όπου σε πέντε αγώνες σημείωσε 6,8 πόντους, 1,8 ριμπάουντ και 1,2 κλεψίματα κατά μέσο όρο. Στις 29 Σεπτεμβρίου του ίδιου έτους, υπέγραψε στους Οκλαχόμα Σίτι Θάντερ,OKC Thunder training camp: Michael Jenkins, Richard Soloman, Lance Thomas, Talib Zanna added to roster αλλά αφέθηκε ελεύθερος 25 ημέρες αργότερα, έχοντας παίξει στους φιλικούς αγώνες της ομάδας πριν την κανονική σεζόν του ΝΒΑ.Thunder Waives Jenkins, Solomon and Zanna Στις αρχές Νοεμβρίου, συμφώνησε με τους Οκλαχόμα Σίτι Μπλου της NBA D-League, παίζοντας σε 14 αγώνες μέχρι τις 31 Δεκεμβρίου 2014, όταν και διέκοψε το συμβόλαιο του για να συνεχίσει στην Τουρκία.

Αφού αγωνίστηκε για το υπόλοιπο της σεζόν 2014-15 στην ομάδα της Ιστανμπούλ ΒΒ,TURKEY 31/12/2014, Michael Jenkins signing with Istanbul BSB κερδίζοντας τον διαγωνισμό τριπόντων του τουρκικού All-Star Game, το 2015-16, αγωνίστηκε και πάλι στο τουρκικό πρωτάθλημα, αυτή την φορά με την ομάδα της Τουρκ Τέλεκομ.TURKEY 04/06/2015, Turk Telekom Ankara lands Michael Jenkins and J'Covan Brown

Στις 29 Ιουλίου 2016, υπέγραψε διετές συμβόλαιο με την ομάδα του Άρη.GREECE 29/07/2016, Michael Jenkins signs two-year deal with Aris BC Με τους "κίτρινους" αγωνίστηκε στον τελικό του κυπέλλου Ελλάδας και έφθασε ως την φάση των 16 του Champions League, πριν αποδεσμευθεί στις 13 Μαρτίου του 2017.

Παραπομπές

Πηγές
 Michael Jenkins Basketball Player Profile
 Michael Jenkins Europe Stats | Basketball-Reference.com
 Michael Jenkins Stats, Bio - ESPN - ESPN.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές μαυροβουνιακών συλλόγων
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Τάιγκερς Τίμπινγκεν
Κατηγορία:Καλαθοσφαιριστές Οκλαχόμα Σίτι Μπλου